Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: felel meg az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 3154

38. számában, 2011. április 12-én került közzétételre. A kezdeményezõk 2011. április 20-án – a törvényes határidõn belül – kifogást nyújtottak be melyben kérték, hogy az Alkotmánybíróság semmisítse meg az OVB kifogással támadott határozatát, és utasítsa új eljárásra az OVB-t. A kifogást tevõk szerint az OVBh. indokolása jogszabálysértõ. Álláspontjuk szerint a kezdeményezésben szereplõ kérdés megfelel mind a választópolgári, mind a jogalkotói egyértelmûség követelményének, mivel arra egyetlen „igen” vagy „nem” szavazattal lehet válaszolni. Hozzátették: »az OVB tagjai nyelvész, illetve magyar nyelv és irodalom szakterületen bölcsész diplomával nem rendelkeznek, ezért a kérdés nyelvi „érthetõsége” olyan szakkérdés, amelyben – szakértõ bevonása nélkül – nem dönthettek volna, egyszerû többségi szavazás útján.« A kifogást tevõk vitatták azt is, hogy a kérdés lehetetlen célra irányulna. »Indítványozók álláspontja szerint a kérdés mindaddig, amíg ezeknek az adatoknak a számbavétele és hitelesítése nem történik meg, nem tekinthetõ okafogyottnak. A kérdés ugyanis nem tartalmazza, hogy mely új Alkotmányról van szó. Az Országgyûlés által 2011. április 18-án elfogadott dokumentum, ugyanis nem Alkotmány, hanem Alaptörvényként került elfogadásra. A népszavazási kérdést megfogalmazó választópolgárok célja az volt, hogy „az emberek” által a kérdõívekre adott válaszokat (mintegy az emberek nyilatkozatait összesítõ eredményként) a jövõbeni új Alkotmány elfogadása elõtt ismerjék meg az országgyûlési képviselõk. Az Országgyûlés által elfogadott „Alaptörvény” ugyanis nem tekinthetõ a népszavazási kérdésben foglalt „új Alkotmány” szövegrésszel azonosnak.« Az indítványozók kifejtették továbbá: „a kérdés megfogalmazása kizárólag a választópolgárokra tartozik. Nincs olyan jogszabály, amely tiltaná a bõvített mondatból álló kérdés megfogalmazását, vagy a kérdés megfogalmazására meghatározott betûhelyszámot írna elõ.” A kifogást tevõk mindezeken túlmenõen az OVB eljárását jogsértõnek találták egyrészt a miatt, hogy nem elõbb hozott határozatot, másrészt a miatt, hogy az OVB 2011. április 4-ei ülésérõl készült jegyzõkönyvet nem tették közzé. II. A kifogás nem megalapozott.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes